**PRIPRAVE NA MATURO 1.4.2020**

**Primer**

**Avto ima začetno hitrost 3m/s, nato pa vsako sekundo poveča hitrost za 4m/s.**

1. Kolikšna je hitrost avtomobila po 10, 13 in 17 sekundah? Zapišite odvisnost hitrosti avtomobila od časa povečevanja hitrosti in narišite graf hitrosti od časa.

*Zapišite predpis za linearno funkcijo in opišite pomen smernega koeficienta ter začetne*

*vrednosti linearne funkcije.*

1. V neki avto-hiši stane avto 11990 €. Ker je čas predbožičnih nakupov, so ponudili popust v višini 14%. Kolikšen je popust v €?

*Kaj je odstotek? Opišite odnose med količinami: delež, celota, relativni delež.*

1. Izdelati želimo avtomobilsko prikolico, katere dno je v obliki kvadrata z diagonalo 1,95 metra. Izračunaj dolžino stranice prikolice?

*Opišite kvadrat in njegove lastnosti. Zapišite obrazec za diagonalo kvadrata.*

**Primer**

**Katja bo prijateljici podarila čokoladne kroglice.**

1. Kroglice bo zložila v škatlo v obliki kvadra z robovi 18 x 21 x 12 cm. Koliko kroglic lahko zložite v škatlo, če so kroglice premera 3 cm?

*Opišite kvader. Zapišite formulo za prostornino kvadra in krogle.*

1. Katja želi pobarvati škatlico (brez pokrova). Ima rdečo, zeleno, modro, rumeno in roza barvico. Na koliko različnih načinov lahko pobarva škatlico, če želi imeti vsako ploskev drugačne barve?

*Opišite permuatcije brez ponavljanja.*

1. Kupila je 30 kroglic dveh vrst in sicer: 11 kroglic iz temne čokolade po ceni 0,6 evra in ostale kroglice iz bele čokolade po 0,75 evra. Koliko bo za to plačala?

*Linearna enačba. Opišite načine reševanja.*

1. Kupila je dve škatli s kroglicami. V prvi je 10 kroglic iz črne čokolade in 4 kroglice iz bele čokolade, zanjo je plačala 10,20 evra. V drugi škatli so 4 kroglice iz črne čokolade in 12 kroglic iz bele čokolade, zanjo je plačala 12,4 evra. Koliko stane kroglica iz črne in koliko kroglica iz bele čokolade?

*Opišite in pojasnite načine reševanja sistema dveh linearnih enačb z dvema neznankama.*